title: Id-Deċiżjoni tal-Kummissjoni tat-12 ta' Lulju 1995 biex tistabbilixxi Kumitat ta' Spetturi Anzjani fuq ix-Xogħol

text:
Avviż Legali Importanti

|

31995D0319

Official Journal L 188 , 09/08/1995 P. 0011 - 0013

		Id-Deċiżjoni tal-Kummissjonitat-12 ta' Lulju 1995biex tistabbilixxi Kumitat ta' Spetturi Anzjani fuq ix-Xogħol(95/319/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi "Grupp ta' Spetturi Anzjani fuq ix-Xogħol" ilu jopera informalment sa mill-1982;Billi l-komunikazzjoni tal-Kummissjoni [1] fil-programm tagħha li jikkonċerna s-sigurtà, l-igjene, u s-saħħa fuq ix-xogħol tikkontempla l-formalizzazzjoni ta' laqgħat regolari ta' dan il-Grupp;Billi l-konklużjonijiet tal-Kunsill tal-21 ta' Diċembru 1992 dwar l-implimentazzjoni u l-infurzar effettiv tal-leġislazzjoni tal-Kommunità fil-qasam ta' l-affarijiet soċjali [2] jistiednu lill-Istati Membri u lill-Kummissjoni sabiex jibqgħu jinkoraġġixxu u jappoġġaw il-kooperazzjoni mill-qrib u kontinwa bejn il-membri tal-Grupp fir-rigward tal-prinċipju tas-sussidjarjetà;Billi l-komunikazzjoni tal-Kummissjoni [3] dwar il-programm tagħha li jikkonċerna s-sigurtà, l-iġjene, u s-saħħa fuq il-post tax-xogħol tipprovdi għall-formalizzazzjoni tal-"Grupp ta' Spetturi Anzjani fuq ix-Xogħol" bħala Kumitat;Billi r-riżoluzzjoni tal-Kunsill tas-16 Ġunju 1994 dwar l-iżvilupp ta' kooperazzjoni amministrattiva dwar l-implimentazzjoni u l-infurzar tal-leġislazzjoni tal-Komunità fis-suq intern [4] tiżviluppa attitudni ta' kooperazzjoni amministrattiva bejn l-Istati Membri u bejn dawn u l-Kummissjoni, ibbażata fuq l-obbligazzjonijiet ta' l-assistenza reċiproka u t-trasparenza u fuq il-principji tal-proporzjonalità u l-kunfidenzjalità;Billi din l-attitudni għandha tkun adottata wkoll fl-implimentazzjoni u l-infurzar tal-leġislazzjoni soċjali tal-Kommunità fil-qasam tas-saħħa u sigurtà fuq il-post tax-xogħol partikolarment kif mistqarr fil-White Paper tal-Kummissjoni dwar l-istrateġija soċjali Ewropea (§ 10B) u l-Programm ta' Azzjoni Soċjali ta' Terminu medju;Billi l-identifikazzjoni, l-analiżi, u r-riżoluzzjoni ta' problemi prattiċi relatati ma' l-implimentazzjoni u l-monitoraġġ ta' l-infurzar tal-leġislazzjoni sekondarja tal-Kommunitá dwar is-saħħa u s-sigurtà fuq il-post tax-xogħol jaqaw l-iktar taħt il-kompetenza tas-servizzi nazzjonali ta' l-ispezzjoni fuq ix-xogħol u jeħtieġu kooperazzjoni mill-qrib bejn dawk is-servizzi u l-Kummissjoni;Billi l-"Kumitat ta' Spetturi Anzjani fuq ix-Xogħol", permezz ta' l-esperjenza twila tieghu, jikkostitwixxi qafas xieraq għall-monituraġġ, fuq il-bażi ta' kooperazzjoni mill-qrib bejn il-membri tiegħu u l-Kummissjoni, l-infurzar effetiv u l-ekwivalenti tal-ligi sekondarja tal-Kommunità fuq is-saħħa u s-sigurtà fuq il-post tax-xogħol, u l-analiżi rigoruża ta' kwistjonijiet prattiċi involuti fil-monituragg ta' l-infurzar tal-leġislazzjoni f'dan il-qasam;Billi din id-Deċiżjoni mhix f'kunflitt ma' l-obbligazzjonijiet tal-Istati Membri li joriġinaw mill-Konvenzjoni dwar l-Ispezzjoni fuq ix-Xogħol ta' l-ILO tal-11 ta' Lulju 1947 (Nru 81),IDDEĊIEDIET KIF ĠEJ:L-Artikolu 11. Il-Kummissjoni għandha tiġi megħjuna minn "Kumitat ta' Spetturi Anzjani fuq ix-Xogħol", minn issa 'il quddiem imsejjaħ il-"Kumitat".2. Il-Kumitat għandu jkun jikkonsisti minn rappreżentanti tas-servizzi ta' l-ispezzjoni fuq ix-xogħol ta' l-Istati Membri.L-Artikolu 21. Il-Kumitat għandu jagħti l-opinjoni tiegħu lill-Kummissjoni, jew fuq talba tal-Kummissjoni jew fuq l-inizjattiva tiegħu stess, dwar kull problema li għandha x'taqsam ma' l-infurzar mill-Istati Membri tal-ligi tal-Kommunità dwar is-saħħa u s-sigurtà fuq il-post tax-xogħol.2. Minħabba d-diversità tar-responsabbiltajiet tas-servizzi nazzjonali ta' l-ispezzjoni fuq ix-xogħol, li jistgħu imorru lil hinn mill-qasam tas-saħħa u s-sigurtà fuq il-post tax-xogħol, il-Kumitat, fuq talba tal-Kummissjoni jew fuq l-inizjattiva tieghu stess, għandu wkoll jagħti l-opinjoni tiegħu fuq materji li jinkludu oqsma oħrajn tal-leġislazzjoni soċjali tal-Kommunità li jħallu impatt fuq is-saħħa u sigurtà fuq il-post tax-xogħol.3. Il-Kumitat għandu jipproponi lill-Kummissjoni kull inizjattiva li jħoss li hi xierqa sabiex tinkoraġġixxi l-infurzar effettiv tal-liġi tal-Kommunità dwar is-saħħa u s-sigurtà fuq il-post tax-xogħol, speċjalment permezz ta' kooperazzjoni mill-qrib bejn is-sistemi nazzjonali tal-spezzjoni fuq ix-xogħol.L-Artikolu 3Il-Kumitat, fl-għajnuna li jagħti lill-Kummissjoni, għandu jaħdem sabiex jilħaq l-għanijiet segwenti:1. jiddeffinixxi l-prinċipji komuni tal-ispezzjoni fuq ix-xoghol fil-qasam tas-saħħa u s-sigurtà fuq il-post tax-xogħol u jiżviluppa metodi ta' assessjar tas-sistemi nazzjonali ta' l-ispezzjoni b'relazzjoni ma dawk il-prinċipji;2. il-promozzjoni ta' l-għarfien imtejjeb u l-ftehim reċiproku dwar sistemi nazzjonali u prattiċi ta' spezzjoni fuq ix-xogħol differenti, il-metodi u l-oqsfa legali biex jieħu azzjoni;3. l-iżvilupp ta' skambji ta' l-esperjenza bejn is-servizzi nazzjonali ta' l-ispezzjoni fuq ix-xogħol fil-monitoraġġ ta' l-infurzar tal-liġi sekondarja tal-Kommunitá dwar is-saħħa u s-sigurtà fuq il-post tax-xogħol, biex jassigura l-infurzar konsistenti fil-Kommunità;4. il-promozzjoni ta' skambji għall-ispetturi fuq ix-xogħol bejn l-amministrazzjonijiet u l-istabbiliment ta' programmi ta' taħriġ għall-ispetturi;5. it-tfassil u l-pubblikazzjoni ta' dokumenti sabiex jiffaċilitaw l-attivitajiet ta' l-ispetturi fuq ix-xogħol;6. l-iżvilupp ta'sistema, effiċjenti u affidabbli, ta' skambju ta' l-informazzjoni bil-ħeffa bejn l-ispetturi fuq ix-xogħol dwar il-problemi kollha li jiltaqgħu magħhom fil-monitoraġġ ta' l-infurzar tal-leġislazzjoni tal-Kommunità fil-qasam tas-saħħa u s-sigurtà fuq il-post tax-xogħol;7. l-istabbiliment ta' kooperazzjoni attiva ma' l-ispettorat fuq ix-xogħol ta' pajjiżi terzi sabiex jiġi promoss ix-xogħol magħmul mill-Kommunitá fuq is-saħħa u s-sigurtà fuq il-post tax-xogħol u sabiex tgħin biex issolvi problemi trans-fruntieri;8. l-istudju ta' l-impatt possibbli fuq strateġiji oħrajn tal-Kommunitá ta' l-attivitajiet tal-ispezzjoni fuq ix-xogħol li għandhom x'jaqsmu mas-saħħa u s-sigurtà fuq il-post tax-xogħol kif ukoll il-kundizzjonijiet tax-xogħol.L-Artikolu 4Il-Kumitat għandu jistabbilixxi programm fuq medda ta' tliet snin, li bih jiġu speċifikati l-attivitajiet individwali għal kull sena filwaqt li jieħu konsiderazzjoni ta' l-evalwazzjoni ta' l-attivitajiet tas-sena preċedenti.L-Artikolu 51. Il-Kumitat għandu jkun jikkonsisti minn żewġ rappreżentanti minn kull Stat Membru.2. Il-membri tal-Kumitat għandhom jiġu nominati mill-Kummissjoni fuq proposta mill-Istati Membri.3. Iż-żmien tal-kariga tal-membri tal-Kumitat għandu jkun ta' tliet snin. Il-ħatra tagħhom tkun tista' tiġġedded.4. Iż-żmien tal-kariga ta' membru għandu jintemm qabel jeskadi l-perjodu ta' tliet snin mar-riżenja jew il-mewt tiegħu jew tagħha, jew wara komunikazzjoni mill-Istat Membru kkonċernat lill-Kummissjoni li tindika li ż-żmien ta' kariga għandu jkun mitmum.5. Il-membri m'għandhomx jirċievu ħlas għax-xogħol tagħhom.L-Artikolu 6Il-lista tal-membri għandha tkun ippubblikata mill-Kummissjoni fil-Ġurnal Uffiċjali tal-Komunitajiet Ewropej għal skopijiet ta' l-informazzjoni.L-Artikolu 71. Il-Kumitat għandu jkun ippresedut minn rappreżentant tal-Kummissjoni.2. Il-President għandu jkun mgħejun minn żewġ viċi-Presidenti magħżulin minn fost il-membri taż-żewġ Stati Membri li jkollhom il-Presidenza tal-Kunsill matul dik is-sena.3. Il-President u ż-żewġ viċi-Presidenti għandhom jikkostitwixxu l-Bureau.4. Il-Bureau għandu jipprepara u jorganiżża ix-xogħol tal-Kumitat flimkien mas-servizzi tal-Kummissjoni, li għandhom jiffunzjonaw bħala segretarjat ghall-Kumitat, għall-Bureau u għall-gruppi ta' ħidma referuti fl-Artikolu 9.L-Artikolu 81. Il-Kumitat jista', bi qbil mar-rappreżentant tal-Kummissjoni, jistabilixxi gruppi ta' ħidma.2. Esperti għandhom jieħdu sehem biss fid-deliberazzjonijiet fil-parti li għaliha jkun ġew mistiedna li jattendu.L-Artikolu 91. Il-Kumitat jista', bi qbil mar-rappreżentant tal-Kummissjoni, jistabbilixxi gruppi ta' ħidma.2. Il-gruppi ta' ħidma għandhom ikunu ppreseduti minn membru tal-Kumitat u għandhom jikkonsistu minn membri tal-Kumitat u/jew esperti, skond kif meħtieġ. Il-gruppi ta' ħidma għandhom jirrappurtaw lis-sessjoni plenarja tal-Kumitat.L-Artikolu 101. Il-Kumitat u l-Bureau għandhom ikunu mlaqqa' mill-President tal-Kumitat, jew fuq l-inizjattiva tiegħu stess jew fuq talba ta' terz tal-membri tal-Kumitat. Il-Kumitat għandu jiltaqa' mill-inqas darbtejn fis-sena.2. Ir-rappreżentanti tal-Kummissjoni għandhom jieħdu sehem fil-laqgħat tal-Kumitat u tal-gruppi ta' ħidma.L-Artikolu 111. Il-Kummissjoni tista', meta tfittex l-opinjoni tal-Kumitat, tistabbilixxi limitu ta' żmien li fih dik l-opinjoni għandha tkun mogħtija.2. Id-deliberazzjonijiet tal-Kumitat m'għandhomx ikunu segwiti b'vot.3. Il-konklużjonijiet tal-Kumitat għandhom ikunu ddikjarati bil-miktub. Fl-eventwalità ta' differenzi ta' opinjoni bejn il-membri tal-Kumitat, għandha tingħata lill-Kummissjoni stqarrija bil-miktub ta' l-veduti espressi.L-Artikolu 121. Il-Kumitat għandu jħejji rapport annwali dwar l-attivitajiet tiegħu lill-Kummissjoni, speċjalment dwar xi problema li għandha x'taqsam ma' l-infurzar jew il-monitoraġġ ta' l-infurzar tal-leġislazzjoni sekondarja tal-Kommunitá dwar is-saħħa u s-sigurtà fuq il-post tax-xogħol.2. Il-Kummissjoni għandha twassal dak ir-rapport lill-Kunsill, lill-Parlament Ewropew, lill-Kumitat Ekonomiku u Soċjali u lill-Kumitat Konsultattiv dwar is-Sigurtà, l-Iġjene, u l-Protezzjoni tas-Saħħa fuq il-Post tax-Xogħol.L-Artikolu 13Mingħajr preġudizzju għad-dispożizzjonijiet ta' l-Artikolu 214 tat-Trattat, il-membri tal-Kumitat għandhom ikunu taħt l-obbligazzjoni li ma jiżvelawx informazzjoni li jkunu saru jafu mix-xogħol tagħhom fil-Kumitat jew mill-gruppi ta' ħidma, meta l-Kummissjoni jew membru tal-Kumitat ikun irid li l-informazzjoni mogħtija jew l-opinjoni mtluba jibqgħu konfidenzjali.F'dawn il-każi, għandhom jattendu għal-laqgħat il-membri tal-Kumitat u r-rappreżentanti tal-Kummissjoni biss.Magħmula fi Brussel, fit-12 ta' Lulju 1995.Għall-KummissjoniPádraig FlynnMembru tal-Kummissjoni[1] ĠU C 28, tat-3.2.1988, p. 3.[2] ĠU C 49, tad-19.2.1993, p. 6.[3] COM (95) 282 final.[4] ĠU C 179, ta' l-1.7.1994, p. 1.--------------------------------------------------


title: Deċiżjoni tal-Kunsill tat- 13 ta' Mejju 2013 li taħtar membru wieħed tal-Bord ta' Tmexxija tal-Aġenzija Ewropea għas-Sustanzi Kimiċi

text:
               17.5.2013

               MT

               Il-Ġurnal Uffiċjali tal-Unjoni Ewropea

               C 138/13

         DEĊIŻJONI TAL-KUNSILL
   tat-13 ta' Mejju 2013
   li taħtar membru wieħed tal-Bord ta' Tmexxija tal-Aġenzija Ewropea għas-Sustanzi Kimiċi
   2013/C 138/04
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi (1), u b'mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala membri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta' Tmexxija”) rappreżentant wieħed minn kull Stat Membru.

               (2)

               Bid-Deċiżjoni tas-17 ta' Mejju 2011 (2), il-Kunsill ħatar 15-il membru tal-Bord ta' Tmexxija, inkluż wieħed mid-Danimarka.

               (3)

               Il-Gvern Daniż informa lill-Kunsill bil-ħsieb tiegħu li jissostitwixxi lir-rappreżentant Daniż fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2015,

         ADOTTA DIN ID-DEĊIŻJONI:
   Artikolu 1
   Is-Sur Peter ØSTERGÅRD HAVE ta' nazzjonalità Daniża, imwieled fit-13 ta' Diċembru 1976, huwa b'dan maħtur membru tal-Bord ta' Tmexxija tal-Aġenzija Ewropea għas-Sustanzi Kimiċi minflok is-Sur Eskil Toft THUESEN għall-perijodu mit-13 ta' Mejju 2013 sal-31 ta' Mejju 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  ĠU L 396, 30.12.2006, p. 1.

      (2)  ĠU C 151, 21.5.2011, p. 1.


title: Deċiżjoni tal-Kunsill (PESK) 2015/883 tat-8 ta' Ġunju 2015 li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)

text:
               9.6.2015

               MT

               Il-Ġurnal Uffiċjali tal-Unjoni Ewropea

               L 143/14

         DEĊIŻJONI TAL-KUNSILL (PESK) 2015/883
   tat-8 ta' Ġunju 2015
   li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28 u l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-21 ta' Settembru 2010, il-Kunsill adotta d-Deċiżjoni 2010/565/PESK (1), immodifikata l-aħħar bid-Deċiżjoni 2014/674/PESK (2). Id-Deċiżjoni 2010/565/PESK tiskadi fit-30 ta' Ġunju 2015.

               (2)

               Fl-20 ta' April 2015, il-Kunsill approva l-Kunċett ta' Maniġġar ta' Kriżi li jemenda u jestendi l-missjoni EUSEC RD Congo fir-Repubblika Demokratika tal-Kongo.

               (3)

               L-EUSEC RD Congo ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/565/PESK hija emendata kif ġej:

               (1)

               L-Artikolu 2 huwa sostitwit b'dan li ġej:
               “Artikolu 2
               Mandat tal-Missjoni
               Sabiex jiġu kkonsolidati l-kisbiet tal-EUSEC RD Congo u titħejja t-transizzjoni għall-FARDC hekk kif jintemm l-impenn taħt il-politika ta' sigurtà u difiża komuni, l-EUSEC RD Congo sejra:

                           —

                           tkompli bl-implimentazzjoni u l-monitoraġġ tar-riforma tal-FARDC permezz billi tibqa' tagħti parir strateġiku, anke fl-Ispettorat Ġenerali, b'kunsiderazzjoni tad-drittijiet tal-bniedem u l-integrazzjoni tal-perspettiva tal-ġeneri, filwaqt li tiżgura koordinazzjoni mill-qrib mal-atturi rilevanti għall-proċess ta' transizzjoni u t-trasferiment tal-kompiti;

                           —

                           taħdem mal-awtoritajiet militari għas-sostenibbiltà tas-sistema edukattiva militari, billi tiffoka fuq l-iskejjel għall-uffiċjali u l-uffiċjali mhux ikkummissjonati, filwaqt li tħejji għall-proċess ta' transizzjoni u t-trasferiment tal-kompiti.

                     Biex tikseb l-objettivi tagħha, l-EUSEC RD Congo għandha topera f'konformità mal-parametri stabbiliti fil-Kunċett ta' Maniġġar ta' Kriżi u fil-pjan tal-missjoni.”

               (2)

               Fl-Artikolu 9, il-paragrafu 1 huwa sostitwit b'dan li ġej:
               “1.   L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2010 sat-30 ta' Settembru 2011 għandu jkun ta' EUR 12 600 000.
               L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2011 sat-30 ta' Settembru 2012 għandu jkun ta' EUR 13 600 000.
               L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2012 sat-30 ta' Settembru 2013 għandu jkun ta' EUR 11 000 000.
               L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2013 sat-30 ta' Settembru 2014 għandu jkun ta' EUR 8 455 000.
               L-ammont ta' referenza finanzjarja maħsub biex ikopri n-nefqa relatata mal-missjoni għall-perjodu mill-1 ta' Ottubru 2014 sat-30 ta' Ġunju 2015 għandu jkun ta' EUR 4 600 000.
               L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Lulju 2015 sat-30 ta' Ġunju 2016 għandu jkun ta' EUR 2 700 000”

               (3)

               L-Artikolu 9a jitħassar.

               (4)

               Fl-Artikolu 17, it-tieni paragrafu huwa sostitwit b'dan li ġej:
               “Hija għandha tapplika sat-30 ta' Ġunju 2016.”

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2015.

      Magħmul fil-Lussemburgu, it-8 ta' Ġunju 2015.

            Għall-Kunsill

            Il-President

         D. REIZNIECE-OZOLA

      (1)  Deċiżjoni tal-Kunsill 2010/565/PESK tal-21 ta' Settembru 2010 dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 248, 22.9.2010, p. 59).

      (2)  Deċiżjoni tal-Kunsill 2014/674/PESK tal-25 ta' Settembru 2014 li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 282, 26.9.2014, p. 24).


title: 2011/226/UE: Deċiżjoni tal-Kummissjoni tas- 7 ta' April 2011 li testendi l-perjodu tranżitorju li jikkonċerna l-akkwist ta' art agrikola fil-Latvja  Test b’relevanza għaż-ŻEE

text:
               8.4.2011

               MT

               Il-Ġurnal Uffiċjali tal-Unjoni Ewropea

               L 94/31

         DEĊIŻJONI TAL-KUMMISSJONI
   tas-7 ta' April 2011
   li testendi l-perjodu tranżitorju li jikkonċerna l-akkwist ta' art agrikola fil-Latvja
   (Test b’relevanza għaż-ŻEE)
   (2011/226/UE)
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja,
   Wara li kkunsidrat l-Att tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b'mod partikolari l-Kapitolu 3 tal-Anness VIII tiegħu,
   Wara li kkunsidrat it-talba mressqa mil-Latvja,
   Billi:

               (1)

               L-Att tal-Adeżjoni tal-2003 jipprovdi li l-Latvja għandha żżomm fis-seħħ, skont il-kundizzjonijiet stipulati fih, għal perjodu ta' 7 snin mill-adeżjoni li jiskadi fit-30 ta' April 2011, projbizzjonijiet dwar l-akkwist ta' art agrikola minn persuni fiżiċi u persuni ġuridiċi minn Stati Membri oħra tal-UE li mhumiex stabbiliti, lanqas reġistrati u lanqas għandhom fergħa jew aġenzija fil-Latvja. Din hija eċċezzjoni temporanja għall-moviment ħieles tal-kapital kif iggarantit fl-Artikoli 63 sa 66 tat-Trattat tal-Funzjonament tal-Unjoni Ewropea. Dan il-perjodu tranżitorju jista' jiġi estiż darba biss għal perjodu ta' tliet snin.

               (2)

               Fis-6 ta' Diċembru 2010, il-Latvja talbet biex testendi l-perjodu tranżitorju li jikkonċerna l-akkwist ta' art agrikola bi 3 snin.

               (3)

               Ir-raġuni ewlenija għall-perjodu tranżitorju kienet il-ħtieġa li jiġu ssalvagwardati l-kundizzjonijiet soċjo-ekonomiċi għall-attivitajiet agrikoli wara l-introduzzjoni tas-suq uniku u t-tranżizzjoni tal-Politika Agrikola Komuni fil-Latvja. B'mod partikolari, l-għan tiegħu kien li jirreaġixxi għat-tħassib li tqajjem dwar l-impatt possibbli fuq is-settur agrikolu li kieku kellha tiġi liberalizzata l-art agrikola minħabba d-differenzi kbar inizjali fil-prezzijiet tal-art u d-dħul meta mqabbel mal-Belġju, id-Danimarka, il-Ġermanja, l-Irlanda, il-Greċja, Spanja, Franza, l-Italja, il-Lussemburgu, il-Pajjiżi l-Baxxi, l-Awstrija, il-Portugall, il-Finlandja, l-Isvezja u r-Renju Unit (minn issa 'l quddiem l-UE-15). Il-perjodu tranżitorju kien maħsub biex iħaffef il-proċess tar-restituzzjoni u l-privatizzazzjoni tal-art agrikola lill-bdiewa. Fir-rapport tagħha tas-16 ta' Lulju 2008 dwar ir-Reviżjoni tal-miżuri tranżitorji għall-akkwist tal-proprjetà agrikola stabbiliti fit-Trattat tal-Adeżjoni 2003 (minn hawn 'il quddiem “ir-Reviżjoni ta' Nofs it-Terminu tal-2008”), il-Kummissjoni kienet diġà saħqet fuq l-importanza li titlesta r-riforma agrikola msemmija hawn fuq sat-tmiem tal-perjodu tranżitorju previst (1).

               (4)

               Skont id-dejta li l-Eurostat għandha għad-dispożizzjoni tagħha, il-prezzijiet tal-art agrikola fil-Latvja huma orħos minn dawk tal-art agrikola fl-UE. Il-konverġenza sħiħa fil-prezzijiet tal-bejgħ tal-art agrikola la kienet mistennija u lanqas ikkunsidrata bħala kondizzjoni minn qabel meħtieġa biex jintemm il-perjodu trażitorju. Madanakollu, id-differenzi evidenti bejn il-prezzijiet tal-art agrikoli tal-Latvja ma' dawk tal-UE-15 huma tali li jistgħu jfixklu l-progress mingħajr skossi lejn il-konverġenza fil-prezzijiet.

               (5)

               B'mod simili għal-livelli tal-prezzijiet tal-art agrikola, id-dejta mill-Eurostat turi li għadu jippersisti d-distakk tal-PDG per capita fl-Istandards tas-saħħa tax-Xiri fil-Latvja u fl-UE-15. B'hekk, il-prezzijiet eżistenti tal-art agrikola fil-Latvja huma għolja għar-residenti tal-Latvja meta jitqabblu mas-saħħa tax-xiri.

               (6)

               Il-kompetittività baxxa tas-settur agrikolu Latvjan meta mqabbla mas-settur agrikolu tal-UE-15 għadha teżisti u l-problema hi akbar minħabba d-diffikultajiet għall-aċċess tar-riżorsi finanzjarji u minħabba rati ta' imgħax għolja applikati għal-linji ta' kreditu kummerċjali għall-akkwist ta' art agrikola (15 % fis-sena fl-2009 skont id-dejta mogħtija mill-awtoritajiet Latvjani).

               (7)

               Barra minn hekk, skont id-dejta mogħtija mill-awtoritajiet Latvjani bbażata fuq is-Servizz tal-Art tal-Istat tal-Latvja, mill-1 ta' Jannar 2010, l-art agrikola tikkonsisti f'37,7 % tat-territorju totali tal-pajjiż, u ż-żoni tal-foresti jkopru 45,8 % tiegħu. Fl-2007, il-bdiewa kienu sidien ta' 62 % tal-art agrikola u 26,6 % tal-art agrikola kienet mikrija. Filwaqt li l-art agrikola fil-Latvja hija diġà fil-biċċa l-kbira art privata, il-proċess tar-restituzzjoni tad-drittijiet tas-sjieda u r-riforma tal-art f'żoni rurali għadhom ma tlestewx.

               (8)

               In-nuqqas ta' ċarezza għad-drittijiet tal-proprjetà bla dubju tfixkel it-tranżazzjonijiet u l-konsolidazzjoni tal-artijiet agrikoli. Il-frammentazzjoni tal-art, b'hekk qed tkompli tikkontribwixxi għal anqas kompetittività u qed twassal biex l-ażjendi agrikoli jkunu anqas orjentati lejn is-suq. F'dan il-kuntest, id-dejta tal-Eurostat turi li għalkemm il-konsolidazzjoni gradwali hi waħda kontinwa u li bejn l-2001 u l-2007, iż-żona medja tal-art sfruttata mill-ażjendi agrikoli fil-Latvja żdiedet minn 10 ettari għal 16-il ettaru għal kull ażjenda, din tal-aħħar hija anqas minn ta' Stati Membri oħrajn tal-UE, bħad-Danimarka, il-Ġermanja u l-Isveżja, fejn il-medja fl-2007 kienet laħqet is-60 ettaru, is-46 ettaru u t-43 ettaru rispettivament.

               (9)

               Il-kriżi globali ekonomika u finanzjarja riċenti kellha wkoll impatt negattiv fuq l-ekonomija tal-Latvja. In-nuqqas ta' domanda wara tnaqqis kbir fil-prezzijiet tax-xiri għall-prodotti agrikoli, fiż-żmien meta l-prezzijiet għall-materja prima baqgħu fil-livell għoli tal-2008, komplew jgħarrqu l-pożizzjoni diġà żvantaġġjata tal-bdiewa Latvjani meta mqabbla mal-bdiewa mill-UE-15.

               (10)

               F'dan il-kuntest, jista' jiġi antiċipat, kif qed jagħmlu l-awtoritajiet Latvjani, li t-tneħħija tar-restrizzjonijiet fl-1 ta' Mejju 2011 ser toħloq pressjoni fuq il-prezzijiet tal-art fil-Latvja. Għalhekk, teżisti theddida ta' tfixkil serju fuq is-suq tal-art agrikola fil-Latvja ladarba jiskadi l-perjodu tranżitorju.

               (11)

               Għalhekk il-perjodu tranżitorju msemmi fil-Kapitolu 3 tal-Anness VIII għall-Att tal-Adeżjoni tal-2003 għandu jiġi estiż bi tliet snin.

               (12)

               Sabiex is-suq jitħejja bis-sħiħ għal-liberalizzazzjoni, hu importanti ħafna, saħansitra fiċ-ċirkostanzi ekonomiċi iebsa, li jibqa' jissaħħaħ it-titjib ta' fatturi bħall-faċilitajiet ta' kreditu u ta' assigurazzjoni għall-bdiewa, u t-tlestija tar-riformi strutturali agrikoli matul il-perjodu tranżitorju, kif diġà ġie enfasizzat fl-Analiżi ta' Nofs it-Terminu tal-2008.

               (13)

               Minħabba li s-suq uniku miftuħ kien minn dejjem fil-qalba tal-prosperità Ewropea, żieda fid-dħul tal-kapital barrani għandha tattira benefiċċji potenzjali anke għas-suq agrikolu fil-Latvja. Kif ġie enfasizzat fl-Analiżi ta' Nofs it-Terminu tal-2008, l-investiment barrani fis-settur agrikolu se jkollu wkoll effetti importanti fuq perjodu ta' żmien twil fuq l-għoti tal-kapital u l-għarfien, dwar il-funzjonament tas-swieq u dwar il-produttività agrikola. It-tnaqqis progressiv tar-restrizzjonijiet dwar is-sjieda barranija matul il-perjodu tranżitorju se jikkontribwixxi wkoll għat-tħejjija tas-suq biex dan jiġi liberalizzat għal kollox.

               (14)

               Għall-fini ta' ċertezza legali u sabiex jiġi evitat vojt legali fis-sistema legali nazzjonali tal-Latvja wara li jiskadi l-perjodu tranżitorju attwali, din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċċjali tal-Unjoni Ewropea.

         ADOTTAT DIN ID-DEĊIŻJONI:
   Artikolu 1
   Il-perjodu tranżitorju li jikkonċerna l-akkwist tal-art agrikola fil-Latvja msemmi fil-Kapitolu 3 tal-Anness VIII għall-Att ta' Adeżjoni tal-2003 għandu jiġi estiż sat-30 ta' April 2014.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta’ April 2011.

            Għall-Kummissjoni

            Il-President

         José Manuel BARROSO

      (1)  COM(2008) 461 finali, tas-16 ta' Lulju 2008.


title: Id-Deċiżjoni tal-Kunsill tat-3 ta' Mejju 1989 li taċċetta għan-nom tal-Komunità r-rakkomandazzjoni ta' l-5 ta' Ġunju 1962 tal-Kunsill tal-Kooperazzjoni tad-Dwana li tikkonċerna t-trattament doganali tal-bagalji rreġistrati ttrasportati bil-ferrovija kif emendat fil-21 ta' Ġunju 1988

text:
Avviż Legali Importanti

|

31989D0339

Official Journal L 142 , 25/05/1989 P. 0007 - 0009 Finnish special edition: Chapter 2 Volume 7 P. 0041  Swedish special edition: Chapter 2 Volume 7 P. 0041

		Id-Deċiżjoni tal-Kunsilltat-3 ta' Mejju 1989li taċċetta għan-nom tal-Komunità r-rakkomandazzjoni ta' l-5 ta' Ġunju 1962 tal-Kunsill tal-Kooperazzjoni tad-Dwana li tikkonċerna t-trattament doganali tal-bagalji rreġistrati ttrasportati bil-ferrovija kif emendat fil-21 ta' Ġunju 1988(89/339/KEE)IL-KUNSILL TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra l-proposta mill-Kummissjoni,Billi fil-21 ta' Ġunju 1988 il-Kunsill tal-Kooperazzjoni tad-Dwana adotta emendi għar-rakkomandazzjoni ta' l-5 ta' Ġunju 1962, li tintroduċi kampjun ġdid ta' formola ta' dikjarazzjoni doganali għal bagalji rreġistrati u li tippermetti lid-dwana jew lill-unjonijiet ekonomiċi li jaċċettaw ir-rakkomandazzjoni;Billi l-kampjun ġdid ta' formola tad-dikjarazzjoni doganali għal bagalji rreġistrati kien approvat mill-Kunsill ta' Kooperazzjomi tad-Dwana fuq proposta mill-Komunità; billi dak il-kampjun ta' formola jikkorrispondi għall-abbozz sottomess mill-Komunità u hu ddiżinjat biex jaġġorna l-kontenut tad-dikjarazzjoni doganali għal bagalji rreġistrati u biex jiffaċilità l-introduzzjoni ta' dak id-dokument minn pajjiżi li s'issa ma setgħux jużawh;Billi l-emenda hija ta' nteress fondamentali għall-Komunità li għalhekk għandha taddotta r-rakkomandazzjoni ta' l-5 ta' Ġunju 1962, kif emendata,IDDEĊIEDA DAN LI ĠEJ:Artikolu 1Ir-rakkomandazzjoni ta' l-5 ta' Ġunju 1962 tal-Kunsill ta' Kooperazzjoni tad-Dwana li tikkonċerna t-trattament doganali ta' bagalji rreġistrati ttrasportati bil-ferrovija, kif emendata fil-21 ta' Ġunju 1988, hija hawnhekk aċċettata għan-nom tal-Komunità b'effett immedjat.It-test tar-rakkomandazzjoni hu anness ma' din id-Deċiżjoni.Artikolu 2Il-President tal-Kunsill hu hawnhekk awtoriżżat jinnomina l-persuna mogħtija s-setgħa li tinnotifika s-Segretarju Ġenerali tal-Kunsill ta' Kooperazzjoni tad-Dwana bl-aċċettazzjoni mill-Komunità tar-rakkomandazzjoni msemmija fl-Artikolu 1.Magħmul fi Brussell, fit-3 ta' Mejju 1989.Għall-KunsillIl-PresidentP. Solbes--------------------------------------------------RAKKOMANDAZZJONI TAL-KUNSILL TA' KOOPERAZZJONI TAD-DWANAta' l-5 ta' Ġunju 1962li tikkonċerna t-trattament doganali ta' bagalji rreġistrati ttrasportati bil-ferrovija(emendata fil-21 ta' Ġunju 1988).IL-KUNSILL TA' KOOPERAZZJONI TAD-DWANA,WAQT LI KKUNSIDRA li l-isforzi magħmula mill-awtoritajiet tal-ferrovija biex jiżguraw l-effiċjenza fit-trasport internazzjonali ta' bagalji rreġistrati jixirqilhom sostenn,WAQT LI JIXTIEQ, għal dak l-iskop, jiffaċilità l-immaniġġar bil-ħeffa ta' dawn il-bagalji billi jissimplifika l-formalitajiet doganali,WAQT LI KKUNSIDRA li, sa fejn hu possibbli, il-passiġġieri m'għandhomx ikunu meħtieġa jirrappurtaw in persona lill-awtoritajiet doganali tal-pajjiżi tat-tluq u destinazzjoni għall-izdoganar tal-bagalji rreġistrati tagħhom, u għandhom ikunu jistgħu jieħdu lura l-bagalji tagħhom immedjatament malli jaslu fid-destinazzjoni tagħhom,JIRRAKKOMANDA li Membri tal-Kunsill u l-unjonijiet doganali jew ekonomiċi, japplikaw id-dispożizzjonijiet li ġejjin għal dak li jirrigwarda bagalji reġistrati:1. Meta jkollhom il-bagalji tagħhom reġistrati mill-awtoritajiet tal-ferrovija, passiġġieri għandu jkollhom il-possibiltà li jagħmlu dikjarazzjoni fuq il-formola annessa sabiex jitħaffew il-formalitajiet doganali;2. Il-formola għandha tkun stampata jew fuq id-dahar tan-nota tal-kunsinna magħmula mill-awtoritajiet tal-ferrovija jew fuq folja separata li għandha titwaħħal man-nota tal-kunsinna; għandha tkun stampata fil-lingwa (jew f'waħda mill-lingwi uffiċjali) tal-pajjiż tat-tluq, imma l-passiġġier għandu jingħata l-opportunità jottjeni traduzzjoni f'lingwa oħra;3. Id-dikjarazzjoni għandha tiġi ppresentata mill-awtoritajiet tal-ferrovija lill-awtoritajiet doganali tal-pajjiż tat-tluq u destinazzjoni fejn hekk meħtieġ;4. Id-dikjarazzjoni bil-miktub għandha titqies bħala sostituzzjoni għal, u għandu jkollha l-istess effett, bħad-dikjarazzjoni normalment meħtieġa minn passiġġieri;5. L-awtoritajiet doganali għandhom, sa fejn iqisu dan possibbli, jevitaw l-eżami tal-kntenut tal-bagalji koperti minn dikjarazzjoni bil-miktub;6. Fejn l-awtoritajiet doganali jirrinunzjaw l-eżami tal-kontenut tal-bagalji, dawn għandhom jiġu meħlusa immedjatament lill-awtoritajiet tal-ferrovija sabiex jintbagħtu fid-destinazzjoni;7. L-awtoritajiet doganali jibqgħu liberi li jaddottaw kwalunkwe miżura ta' kontroll li jqisu neċessarja sabiex ikun hemm prevenzjoni ta' abbużi,MINKEJJA d-dispożizzjonijiet tal-paragrafu 1 hawn fuq, il-formola ta' dikjarazzjoni tista' tiġi adattata fejn jinħtieg bi ftehim bejn l-amministrazzjonijiet doganali,IL-KUNSILL jistieden lill-membri u lill-unjonijiet doganali u ekonomiċi li jaċċettaw ir-rakkomandazzjoni presenti biex jinnotifikaw lis-Segretarju Ġenerali tal-Kunsill u jispeċifikaw id-data u t-termini ta' l-implimentazzjoni tagħha. Is-Segretarju Ġenerali għandu jikkomunika din l-informazzjoni lill-amministrazzjonijiet doganali tal-Membri, lill-unjonijiet doganali jew ekonomiċi u lill-Unjoni Internazzjonali tal-Ferroviji.--------------------------------------------------l-AnnessDIKJARAZZJONI DOGANALI GĦALL-BAGALJI RREĠISTRATI1. HAWNHEKK NIDDIKJARA(a) li l-bagalji msemmija hawn taħt jikkomprendu biss artikoli ta' użu personali normalment użati tul l-ivvjaġġar, bħal ilbies, bjankerija tad-dar, toiletries, kotba u apparat ta' l-isport, u li dawn l-artikoli mhumiex qed jiġu importati għal skopijiet kummerċjali;(b) li l-bagalji ma jikkomprendux:- affarijiet ta' l-ikel, tabakk, xorb alkoħoliku, anetol, armi tan-nar, armi li jinġarru mal ġenb, ammunizzjoni, esplożivi, drogi, annimali ħajjin, pjanti, trasmettituri tar-radju jew trasmettituri-riċevituri, valuta, speċi u prodotti ottenuti minn speċi protetti taħt il-Konvenzjoni ta' Washington tat-3 ta' Marzu 1973 dwar il-Kummerċ Internazzjonali ta' Speċi Ipperikolati ta' Flora u Fawna Selvaġġa; artikoli pprojbiti mill-liġijiet tal-pajjiż tad-destinazzjoni dwar il-protezzjoni tad-deċenza u l-moralità pubblika,- oġġetti intiżi għal distribuzzjoni b'xejn jew xort oħra jew għal skopijiet professjonali jew kummerċjali,- affarijiet mixtrija jew aċċettati minni barra t-territorju doganali ta' pajjiżi u għad mhux dikjarati lill-awtoritajiet tad-dwana tal-pajjiżi fejn normalment ngħix (din ir-restrizzjoni tapplika biss għar-ritorn fil-pajjiż ta' residenza normali).2. HAWNHEKK NAWTORIŻŻA lill-awtoritajiet tal-ferrovija biex iwettqu l-formalitajiet kollha tad-dwana.3. NAF li jekk nagħmel dikjarazzjoni falza din tirrendini soġġett għal prosekuzzjoni u għal qbid ta' l-oġġetti tiegħi.+++++ TIFF +++++--------------------------------------------------


title: Id-Deċiżjoni tal-Kunsill tat-22 ta' Diċembru 1994 dwar il-konklużjoni tat-Tieni Protokoll Addizzjonali għall-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, u tal-Ftehim Temporanju dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Rumanija, min-naħa l-oħra

text:
Avviż Legali Importanti

|

31994D0982

Official Journal L 378 , 31/12/1994 P. 0005 - 0005 Finnish special edition: Chapter 11 Volume 37 P. 0294  Swedish special edition: Chapter 11 Volume 37 P. 0294

		Id-Deċiżjoni tal-Kunsilltat-22 ta' Diċembru 1994dwar il-konklużjoni tat-Tieni Protokoll Addizzjonali għall-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Rumanija, min-naħa l-oħra, u tal-Ftehim Temporanju dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Rumanija, min-naħa l-oħra(94/982/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-ewwel sentenza ta' l-Artikolu 228 tiegħu [1] tiegħu,Wara li kkunsidra l-konklużjonijiet tal-Kunsill Ewropew li ntlaħqu f'Essen fid-9 u l-10 ta' Diċembru 1994,Wara li kkunsidra l-proposta tal-Kummissjoni,Billi l-Kummissjoni innegozjat f'isem il-Komunitajiet it-Tieni Protokoll Addizzjonali għall-Ftehim Temporanju [2] dwar il-kummerċ u affarijiet relatati mal-kummerċ u għall-Ftehim ta' l-Ewropa mar-Rumanija,Billi hu meħtieġ li jiġi approvat it-Tieni Protokoll Addizzjonali,IDDEĊIEDA DAN LI ĠEJ:Artikolu 1It-Tieni Protokoll Addizzjonali tal-Ftehim Ewropew bejn il-Komunitajiet Ewropej u l-Istati Membri tagħhom, min naħa l-waħda, u r-Rumanija, min-naħa l-oħra, u tal-Ftehim Temporanju dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Rumanija, min-naħa l-oħra, hu hawnhekk approvat f'isem il-Komunità Ewropea.It-test tat-Tieni Protokoll Adizzjonali hu mehmuż ma' din id-Deċiżjoni.Artikolu 2Dispożizzjonijiet dwar l-applikazzjoni ta' l-Artikolu 3 tat-Tieni Protokoll Addizzjonali dwar prodotti agrikoli li jaqgħu taħt l-Anness II tat-Trattat u li jkunu suġġetti, fil-qafas ta' l-organizzazzjoni tas-suq komuni għal sistema ta' imposti, jew ta' dazji tad-dwana, u dwar prodotti li jaqgħu taħt il-kodiċijiet 07119040, 20031020 u 20031030 għandhom jiġu adottati skond il-proċedura prevista fl-Artikolu 26 tar-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u prodotti tal-ħalib (1), jew fid-dispożizzjonijiet korrispondenti ta' Regolamenti oħra li jistabbilixxu organizzazzjoni komuni tas-swieq agrikoli. Meta l-applikazzjoni tal-Ftehim titlob kooperazzjoni fil-qrib mar-Rumanija, il-Kummissjoni tista' tieħu l-miżuri meħtieġa biex tiżgura din il-kooperazzjoni.Artikolu 3Il-President tal-Kunsill hu hawnhekk awtorizzat li jinnomina persuna bis-setgħa li tiffirma t-Tieni Protokoll Addizzjonali f’isem il-Komunità Ewropea.Il-President tal-Kunsill għandu jagħti n-notifika prevista fl-Artikolu 9 tat-Tieni Protokoll Addizzjonali f'isem il-Komunità Ewropea.Magħmul fi Brussel, fit-22 ta' Diċembru 1994.F'isem il-KunsillIl-PresidentH. Seehofer[1] ĠU L 81, tat-2.4.1993, p. 2.[2] ĠU L 148, tat-28.6.1968, p. 13. Regolament kif l-aħħar emendat bir-Regolament (KE) Nru 1880/94 (ĠU L 197, tat-30.7.1994, p. 21).--------------------------------------------------


title: Deċiżjoni tal-Kunsill (UE) 2015/947 tal-15 ta' Ġunju 2015 li taħtar żewġ membri Portugiżi u membru supplenti Portugiż fil-Kumitat tar-Reġjuni

text:
               19.6.2015

               MT

               Il-Ġurnal Uffiċjali tal-Unjoni Ewropea

               L 154/14

         DEĊIŻJONI TAL-KUNSILL (UE) 2015/947
   tal-15 ta' Ġunju 2015
   li taħtar żewġ membri Portugiżi u membru supplenti Portugiż fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-gvern Portugiż,
   Billi:

               (1)

               Fis-26 ta' Jannar u fil-5 ta' Frar 2015, il-Kunsill adotta d-Deċiżjonijiet 2015/116/UE (1) u 2015/190/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandati tas-Sur Alberto João CARDOSO GONÇALVES JARDIM u s-Sur António Luís DOS SANTOS DA COSTA saru vakanti s-siġġijiet ta' żewġ membri fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur João CUNHA E SILVA sar vakanti siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               (a)

               bħala membri:

                           —

                           Is-Sur Miguel Filipe MACHADO DE ALBUQUERQUE, Presidente do Governo Regional da Madeira

                           —

                           Is-Sur Fernando MEDINA, Presidente da Câmara Municipal de Lisboa

                     u

               (b)

               bħala membru supplenti:

                           —

                           Is-Sur Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-15 ta' Ġunju 2015.

            Għall-Kunsill

            Il-President

         K. GERHARDS

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.


title: 2009/98/KE: Deċiżjoni tal-Bank Ċentrali Ewropew tal- 11 ta’ Diċembru 2008 li temenda d-Deċiżjoni BĊE/2006/17 dwar il-kontijiet annwali tal-Bank Ċentrali Ewropew (BĊE/2008/22)

text:
               5.2.2009

               MT

               Il-Ġurnal Uffiċjali ta’ l-Unjoni Ewropea

               L 36/22

         DEĊIŻJONI TAL-BANK ĊENTRALI EWROPEW
   tal-11 ta’ Diċembru 2008
   li temenda d-Deċiżjoni BĊE/2006/17 dwar il-kontijiet annwali tal-Bank Ċentrali Ewropew
   (BĊE/2008/22)
   (2009/98/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 26.2,
   Billi:

               (1)

               Id-Deċiżjoni BĊE/2006/17 tal-10 ta’ Novembru 2006 dwar il-kontijiet annwali tal-Bank Ċentrali Ewropew (1) għandha bżonn tiġi emendata biex tirrifletti deċiżjonijiet ta’ politika u żviluppi tas-suq.

               (2)

               Il-Bank Ċentrali Ewropew (BĊE) irriveda l-politika tiegħu ta’ kxif għal tranżazzjonijiet ta’ titoli sabiex ittejjeb iktar it-trasparenza tal-istqarrijiet finanzjarji. Bħala parti mill-politika riveduta, titoli li qabel kienu kklassifikati bħala attiv fiss finanzjarju għandhom jiġu riklassifikati mill-partita tal-bilanċ “Attiv finanzjarju ieħor” għall-partita xierqa taħt l-intestatura “attiv” jiddependi fuq l-oriġini ta’ min jagħmel il-ħruġ, id-denominazzjoni tal-valuta u jekk it-titoli jinżammewx sal-maturità. Barra minn hekk, l-istrumenti finanzjarji kollha li huma parti minn portafoll immarkat għandhom jiġu inklużi taħt il-partita “Attiv finanzjarju ieħor”.

               (3)

               Id-Deċizjoni BĊE/2006/17 m’għandhiex regoli speċifiċi fuq il-kontabilità ta’ swaps ta’ rata ta’ imgħax bil-quddiem, futures ta’ valuta barranija u futures ta’ ishma azzjonarji. Dawn l-istrumenti qed jintużaw dejjem iktar fis-swieq finanzjarji u jistgħu jkunu rilevanti għall-immaniġġjar tar-riżervi barranin tal-BĊE. Filwaqt li swaps ta’ rata ta’ imgħax bil-quddiem, jistgħu jiġu kkontabilizzati bl-istess mod bħal swaps ta’ rata ta’ imgħax “normali vanilla”, futures ta’ valuta barranija u futures ta’ ishma azzjonarji għandhom jiġu kkontabilizzati bl-istess mod bħal futures ta’ rati ta’ imgħax,

         IDDEĊIEDA KIF ĠEJ:
   Artikolu 1
   Emendi
   Id-Deċiżjoni BĊE/2006/17 hija emendata kif ġej:

               (1)

               L-Artikolu 8 huwa emendat kif ġej:

                           (a)

                           Il-paragrafu 2 jinbidel b’li ġej:
                           “2.   Il-valutazzjoni mill-ġdid tad-deheb, strumenti ta’ valuta barranija, titoli minbarra dawk ikklassifikati bħala li jinżammu sal-maturita' u titoli mhux negozjabbli, kif ukoll ta’ strumenti finanzjarji, kemm on-balance-sheet u off-balance-sheet, għandha ssir fl-aħħar tas-sena skont ir-rati u l-prezzijiet ta’ nofs is-suq.”

                           (b)

                           Jiżdied il-paragrafu 4 li ġej:
                           “4.   Titoli kklassifikati bħala li jinżammu sal-maturita’ u titoli mhux negozjabbli għandhom ikunu vvalutati skont spejjeż amortizzati u għandhom ikunu suġġetti għal impairment.”

               (2)

               L-Artikolu 10 huwa sostitwit b’li ġej:
               “Artikolu 10
               Strumenti ta’ parteċipazzjonijiet azzjonarji negozjabbli
               Strumenti ta’ parteċipazzjonijiet azzjonarji negozjabbli għandhom ikunu kkontabilati skont l-Artikolu 9 tal-Linja Gwida BĊE/2006/16.”

               (3)

               L-Artikolu 16 huwa sostitwit b’li ġej:
               “Artikolu 16
               Kuntratti ta’ futures
               Kuntratti ta’ futures għandhom jiġu kkontabilati skont l-Artikolu 16 tal-Linja Gwida BĊE/2006/16.”

               (4)

               Fl-Artikolu 17 tiżdied is-sentenza li ġejja:
               “Fil-każ ta’ swaps tar-rati tal-imgħax bil-quddiem, l-amortizzazzjoni għandha tibda mid-data tal-valur tat-tranżazzjoni.”

               (5)

               L-Annessi I u III mad-Deċiżjoni BĊE/2006/17 huma emendati skont l-Anness ma’ din id-Deċiżjoni.

         Artikolu 2
   Dispożizzjoni finali
   Din id-Deċiżjoni għandha tidħol fis-seħħ fil-31 ta’ Diċembru 2008.

      Magħmula fi Frankfurt am Main, 11 ta’ Diċembru 2008.

            Il-President tal-BĊE

         Jean-Claude TRICHET

      (1)  ĠU L 348, 11.12.2006, p. 38

      ANNESS
      L-Annessi I u III mad-Deċiżjoni BĊE/2006/17 huma emendati kif ġej:

                  1.

                  It-tabella msejħa “Attiv” fl-Anness I hija sostitwita b’li ġej:
                  “ATTIV

                              Element tal-Karta tal-Bilanċ

                              Kategorizzazzjoni tal-kontenut tal-elementi tal-karta tal-bilanċ

                              Prinċipju ta’ valutazzjoni

                              Attiv

                                          1.

                                          Deheb u ammonti riċevibbli tad-deheb

                              Deheb fiżiku (jiġifieri ingotti, muniti, plates, nuggets f’ħażna jew ‘under way’ f’ħażna jew ‘under way’.Deheb mhux fiżiku, bħal ma huma bilanċi f’gold sight accounts (kontijiet mhux allokati), depożiti b’terminu u klejms biex jiġi rċevut deheb li jqumu mit-transazzjonijiet li ġejjin: transazzjonijiet ta’ upgrading jew downgrading u gold location jew purity swaps fejn hemm differenza ta’ aktar minn jum ta’ negozju wieħed bejn ir-rilaxx u r-riċevuta

                              Valur tas-suq

                                          2.

                                          Klejms fuq kontropartijiet residenti barra ż-żona tal-ewro inklużi istituzzjonijiet internazzjonali u sovranazzjonali u banek ċentrali barra ż-żona tal-euro ddenominati f’valuta barranija

                              Klejms fuq residenti barra ż-żona tal-euro ddenominatif’valuta barranija

                                          2.1.

                                          Ammonti riċevibbli mill-Fond Monetarju Internazzjonali (IMF)

                                          (a)

                                          Drittijiet ta’ ġbid ta’ flus ġewwa r-reserve tranche (net)
                                          Kwota nazzjonali mnaqqsa bil-bilanċi f’ewro għad-disponibbiltà tal-IMF. Il-kont Nru 2 tal-IMF (kont ewro għal spejjeż amministrattivi) jista’ jkun inkluż f’din il-pożizzjoni jew taħt l-element ‘Passivi għal residenti barra ż-żona tal-ewro ddenominati f’ewro’

                                          (a)

                                          Drittijiet ta’ ġbid ta’ flus ġewwa r-reserve tranche (net)
                                          Valur nominali, traduzzjoni skont ir-rata tas-suq tal-kambju

                                          (b)

                                          Drittijiet speċjali ta’ ġbid ta’ flus

                                             Holdings ta’ drittijiet speċjali ta’ ġbid ta’ flus (gross)

                                          (b)

                                          Drittijiet speċjali ta’ ġbid
                                          Valur nominali, traduzzjoni skont ir-rata tas-suq tal-kambju

                                          (ċ)

                                          Klejms oħrajn
                                          Ftehim ġenerali għal self (GAB), self skont ftehim speċjali ta’ self, depożiti ġewwa l-qafas tal-Faċilità għat-Tkabbir u t-Tnaqqis tal-Faqar (PRGF)

                                          (ċ)

                                          Klejms oħrajn
                                          Valur nominali, traduzzjoni skont ir-rata tas-suq tal-kambju

                                          2.2.

                                          Bilanċi ma’ banek u investimenti ta’ titoli, self estern u attiv estern ieħor

                                          (a)

                                          Bilanċi ma’ banek barra ż-żona tal-ewro ħlief għal dawk taħt il-partita ‘Attiv finanzjarju ieħor’
                                          Kontijiet kurrenti, depożiti fissi, flus minn jum għal jum, transazzjonijiet reverse repo

                                          (a)

                                          Bilanċi ma’ banek barra ż-żona tal-ewro
                                          Valur nominali, traduzzjoni skont ir-rata tas-suq tal-kambju

                                          (b)

                                             Investimenti ta’ titoli minbarra dawk taħt partita tal-attivi ‘Attiv finanzjarju ieħor’ barra ż-żona tal-ewro
                                          Karti u bonds, bills, zero bonds, strumenti tas-suq tal-flus negozjabbli, strumenti ta’ ishma azzjonarji miżmuma bħala parti mir-riżervi barranin kollha maħruġa minn residenti barra ż-żona tal-ewro

                                          (b)(i)

                                          Titoli negozjabbli li ma jinżammux sal-maturità
                                          Prezz tas-suq u rata tas-suq tal-kambju
                                          Kull premium jew skont jiġi ammortizzat

                                          (b)(ii)

                                          Titoli negozjabbli kklassifikatati bħala miżmumin sal-maturità
                                          L-ispiża suġġetta għall-impairment u r-rata tal-kambju tas-suq
                                          Kull premium jew skont jiġi ammortizzat

                                          (b)(iii)

                                          Titoli mhux negozjabbli
                                          L-ispiża suġġetta għall-impairment u r-rata tal-kambju tas-suq
                                          Kull premium jew skont jiġi ammortizzat

                                          (b)(iv)

                                          Strumenti ta’ ishma azzjonarji negozjabbli
                                          Prezz tas-suq u rata tas-suq tal-kambju barrani

                                          (ċ)

                                          Self estern (depożiti) barra ż-żona tal-ewro minbarra taħt il-partita ‘Attiv finanzjarju ieħor’

                                          (ċ)

                                          Self estern
                                          Depożiti f’valur nominali tradotti bir-rata tas-suq tal-valuta barranija

                                          (d)

                                          Attivi estern ieħor
                                          Karti tal-flus u muniti mhux taż-żona tal-ewro

                                          (d)

                                          Attivi estern ieħor
                                          Valur nominali, nominali tradott bir-rata tas-suq tal-valuta barranija

                                          3.

                                          Klejms fuq residenti fiż-żona tal-ewro ddenominati f’valuta barranija

                                          (a)

                                          Investimenti ta’ sigurtà ġewwa ż-żona tal-ewro minbarra dawk taħt il-partita ‘Attiv finanzjarju ieħor’
                                          Karti u bonds, bills, zero bonds, strumenti tas-suq tal-flus negozjabbli, strumenti ta’ ishma azzjonarji miżmuma bħala parti mir-riżervi barranin, kollha maħruġa minn residenti barra ż-żona tal-ewro

                                          (a)(i)

                                          Titoli negozjabbli minbarra dawk miżmuma sal-maturità
                                          Prezz tas-suq u rata tas-suq tal-kambju barrani
                                          Kull premium jew skont jiġi ammortizzat

                                          (a)(ii)

                                          Titoli negozjabbli kklassifikati bħala miżmuma sal-maturità
                                          L-ispiża suġġetta għall-impairment u r-rata tal-kambju tas-suq
                                          Kull premium jew skont jiġi ammortizzat

                                          (a)(iii)

                                          Titoli mhux negozjabbli
                                          L-ispiża suġġetta għall-impairment u r-rata tal-kambju tas-suq
                                          Kull premium jew skont jiġi ammortizzat

                                          (a)(iv)

                                          Strumenti ta’ ishma azzjonarji negozjabbli
                                          Prezz tas-suq u rata tas-suq tal-kambju barrani

                                          (b)

                                          Klejms oħra fuq residenti fiż-żona tal-euro minbarra dawk taħt il-partita tal-attiv ‘Attiv finanzjarju ieħor’’
                                          Self, depożiti, transazzjonijiet repo reverse, self varju

                                          (b)

                                          Klejms oħrajn
                                          Depożiti u self ta’ valur nominali ieħor, tradotti bir-rata tas-suq tal-valuta barranija

                                          4.

                                          Klejms fuq residenti barra ż-żona tal-ewro ddenominati f’ ewro

                                          4.1.

                                          Bilanċi ma’ banek, investimenti ta’ titoli u self

                                          (a)

                                          Bilanċi ma’ banek barra ż-żona tal-ewro minbarra dawk taħt il-partita ‘Attiv finanzjarju ieħor’
                                          Kontijiet kurrenti, depożiti fissi, flus minn jum għal jum. Transazzjonijiet repos b’lura inkonnessjoni mal-immaniġġjar ta’ titoli ddenominati f’ewro

                                          (a)

                                          Bilanci ma’ banek barra ż-żona tal-ewro
                                          Valur nominali

                                          (b)

                                          Investimenti barra ż-żona tal-ewro ta’ titoli minbarra dawk taħt il-partita ‘Attiv finanzjarju ieħor’
                                          Strumenti ta’ ishma azzjonarji, karti u bonds, bills, zero bonds, strumenti tas-suq tal-flus negozjabbli, kollha maħruġa minn residenti barra ż-żona tal-ewro

                                          (b)(i)

                                          Titoli negozjabbli minbarra dawk miżmuma sal-maturità
                                          Prezz tas-suq
                                          Kull premium jew skont jiġi ammortizzat

                                          (b)(ii)

                                          Titoli negozjabbli kklassifikati bħala miżmuma sal-maturità
                                          Spiża suġġetta għall-impairment

                                          Kull premium jew skont jiġi ammortizzat

                                          (b)(iii)

                                          Titoli mhux negozjabbli
                                          Spiża suġġetta għall-impairment

                                          Kull premium jew skont jiġi ammortizzat

                                          (b)(iv)

                                          Strumenti ta’ ishma azzjonarji negozjabbli
                                          Prezz tas-suq

                                          (ċ)

                                          Self barra ż-żona tal-ewro minbarra taħt il-partita ‘Attiv finanzjarju ieħor’

                                          (ċ)

                                          Self barra ż-żona tal-ewro
                                          Depositis f’valur nominali

                                          (d)

                                             Titoli minbarra taħt il-partita ‘Attiv finanzjarju ieħor’, maħruġa minn entitajiet barra ż-żona tal-ewro
                                          Titoli maħruġa minn organizzazzjonijiet sovranazzjonali jew internazzjonali eż. il-BIE, irrispettivament mill-pożizzjoni ġeografika tagħhom

                                          (d)(i)

                                          Titoli negozjabbli minbarra dawk miżmuma sal-maturità
                                          Prezz tas-suq
                                          Kull premium jew skont jiġi ammortizzat

                                          (d)(ii)

                                          Titoli negozjabbli kklassifikati bħala miżmuma sal-maturità
                                          Spiża suġġetta għall-impairment

                                          Kull premium jew skont jiġi ammortizzat

                                          (d)(iii)

                                          Titoli mhux negozjabbli
                                          Spiża suġġetta għall-impairment

                                          Kull premium jew skont jiġi ammortizzat

                                          4.2.

                                          Klejms li jqumu mill-faċilità ta’ kreditu skont l-ERM II

                              Self skont il-kundizzjonijiet tal-ERM II

                              Valur nominali

                                          5.

                                          Self lill-istituzzjonijiet ta’ kreditu fiż-żona tal-ewro relatati mal-operazzjonijiet tal-politika monetarja denominati f’ewro

                              Elementi 5.1 sa 5.5: transazzjonijiet skont l-istrumenti rispettivi tal-politika monetarja deskritti fl-Anness I mal-Linja ta’ Gwida BĊE/2000/7 tal-31 ta’ Awwissu 2000, dwar l-istrumenti u l-proċeduri tal-politika monetarja tal-Ewrosistema (1)

                                          5.1.

                                          Operazzjonijiet prinċipali ta’ finanzjament mill-ġdid

                              Transazzjonijiet b’lura li jipprovdu likwidità regolari fi frekwenza ta’ ġimgħa u normalment b’maturità ta’ ġimgħa

                              Valur nominali jew spiża repo

                                          5.2.

                                          Operazzjonijiet ta’ finanzjament għal żmien twil

                              Transazzjonijiet b’lura li jipprovdu likwidità regolari fi frekwenza ta’ ġimgħa u normalment b’maturità ta’ tliet xhur

                              Valur nominali jew spiża repo

                                          5.3.

                                          Operazzjonijiet b’lura ta’ irfinar

                              Transazzjonijiet b’lura, eżegwiti bħala transazzjonijiet ad hoc għal skopijiet ta’ irfinar

                              Valur nominali jew spiża repo

                                          5.4.

                                          Operazzjonijiet b’lura strutturali

                              Transazzjonijiet li jaġġustaw il-pożizzjoni strutturali tal-Ewrosistema fil-konfront tas-settur finanzjarju

                              Valur nominali jew spiża repo

                                          5.5.

                                          Faċilità marġinali ta’ self

                              Faċilità ta’ likwidita overnight b’rata ta’ imgħax speċifikata minn qabel kontra attiv eliġibbli (standing facility)

                              Valur nominali jew spiża repo

                                          5.6.

                                          Krediti relatati ma’ margin calls

                              Kreditu addizzjonali lill-istituzzjonijiet ta’ kreditu, li jirriżultaw minn żidiet fil-valur tal-attiv bażi fir-rigward ta’ kreditu ieħor lil dawn l-istituzzjonijiet ta’ kreditu

                              Valur nominali jew spiża

                                          6.

                                          Klejms oħrajn fuq istituzzjonijiet ta’ kreditu taż-żona tal-ewro ddenominati f’ ewro

                              Kontijiet kurrenti, depożiti fissi, flus minn jum għal jum, transazzjonijiet repo b’lura b’konnessjoni mal-immaniġġjar ta’ portafolli ta’ titoli taħt l-element tal-attiv ‘Titoli ta’ residenti taż-żona tal-ewro ddenominati f’ewro’, inklużi transazzjonijiet li jirriżultaw mit-trasformazzjoni ta’ riżervi ta’ qabel ta’ valuta barranija taż-żona tal-ewro u kljems oħra. Kontijiet korrispondenti ma’ istituzzjonijiet ta’ kreditu taż-żona tal-ewro mhux domestiċi. Klejms oħrajn u operazzjonijiet mhux relatati mal-operazzjonijiet tal-politika monetarja tal-Ewrosistema. Kwalunkwe klejms li jirriżultaw minn operazzjonijiet tal-politika monetarja inizjati minn BĊN qabel ma jissieħeb fl-Ewrosistema

                              Valur nominali jew spiża

                                          7.

                                          Titoli ta’ residenti fiż-żona tal-ewro ddenominati f’ewro

                              Titoli minbarra dawk taħt l-partita tal-attiv ‘Attiv finanzjarju ieħor’ ishma azzjonarji, karti u bonds, bills, zero bonds, strumenti tas-suq tal-flus miżmuma għal kollox, inklużi titoli tal-gvern li jirriżultaw minn qabel l-UME, iddenominati f’ewro; ċertifikati ta’ debitu tal-BĊE mixtrija għal skopijiet ta’ irfinar

                                          (i)

                                          Titoli negozjabbli minbarra dawk miżmuma sal-maturità
                                          Prezz tas-suq
                                          Kull premium jew skont jiġi ammortizzat

                                          (ii)

                                          Titoli negozjabbli kklassifikati bħala miżmuma sal-maturità
                                          Spiża suġġetta għall-impairment

                                          Kull premium jew skont jiġi ammortizzat

                                          (iii)

                                          Titoli mhux negozjabbli
                                          Spiża suġġetta għall-impairment

                                          Kull premium jew skont jiġi ammortizzat

                                          (iv)

                                          Strumenti ta’ ishma azzjonarji negozjabbli
                                          Prezz tas-suq

                                          8.

                                          Dejn tal-gvern ġenerali ddenominat fl-ewro

                              Klejms fuq il-gvern li jirriżultaw minn qabel l-UME (titoli mhux negozjabbli, self))

                              Depożiti/self skont il-valur nominali, titoli mhux negozjabbli fil-prezz

                                          9.

                                          Klejms interni għall-Ewrosistema

                                          9.1.

                                          Klejms relatati ma’ promissory notes li jsotnu l-ħruġ ta’ ċertifikati ta’ debitu tal-BĊE

                              Element tal-karta tal-bilanċ tal-BĊE biss.

                                 Promissory notes maħruġa minn BĊNi, minħabba ftehim back-to-back b’konnessjoni ma’ ċertifikati ta’ debitu tal-BĊE

                              Valur nominali

                                          9.2.

                                          Klejms netti relatati mal-allokazzjoni tal-karti tal-flus ewro ġewwa l-Ewrosistema

                              Klejms relatati mal-ħarġa tal-karti tal-flus tal-BĊE, skont id-Deċiżjoni BĊE/2001/15 tas-6 ta’ Diċembru 2001 dwar il-ħruġ ta’ karti tal-flus ewro (2)

                              Valur nominali

                                          9.3.

                                          Klejms oħrajn ġewwa l-Ewrosistema (netti)

                              Il-pożizzjoni netta tas-sotto-elementi li ġejjin:

                                          (a)

                                          klejms netti li jirriżultaw minn bilanċi ta’ kontijiet TARGET 2 u kontijiet korrispondenti ta’ BĊNi jiġifieri, iċ-ċifra netta tal-klejms u l-passiv – ara wkoll l-element tal-passiv ‘Passiv ieħor ġewwa l-Eurosistema (nett)’

                                          (a)

                                          Valur nominali

                                          (b)

                                          klejms oħrajn interni għall-Ewrosistema li jistgħu jirriżultaw, inkluża d-distribuzzjoni interim tad-dħul tal-BĊE mill-karti tal-flus ewro lill-BĊNi

                                          (b)

                                          Valur nominali

                                          10.

                                          Elementi waqt il-ħlas

                              Bilanċi tal-kont ta’ ħlas (klejms), inkluża l-float ta’ ċekkijiet fil-ġbir

                              Valur nominali

                                          11.

                                          Attiv ieħor

                                          11.1.

                                          Muniti taż-żona tal-ewro

                              Muniti ewro jekk xi BĊN mhuwiex il-persuna legali li toħroġhom

                              Valur nominali

                                          11.2.

                                          Attiv fiss tanġibbli u mhux tanġibbli

                              Art u bini, għamara u tagħmir inkluż tagħmir tal-kompjuter, software

                              Spiża mnaqqsa bid-deprezzament
                              Id-deprezzament huwa l-allokazzjoni sistematika tal-ammont deprezzabbli tal-attiv matul iż-żmien utli tiegħu. Iż-żmien utli huwa l-perijodu li matulu attiv fiss huwa mistenni li jsir disponibbli biex jintuża mill-entita'. Iż-żminijiet ulti ta’ attiv fiss materjali individwali jistgħu jiġu rreveduti fuq bażi sistematika, jekk l-istennijiet ivarjaw mill-istejjem ta’ qabel. Attiv prinċipali jista’ jkopri komponenti bi żminijiet utli differenti. Iż-żminijiet ta’ dawn il-komponenti għandhom jiġu vvalutati individwalment.
                              L-ispiża ta’ attiv intanġibbli tinkludi l-prezz għall-akkwist tal-attiv intanġibbli. Spejjeż oħra diretti jew indiretti għandhom jitniżżlu.
                              Kapitalizzazzjoni tal-ispiża: limitu bbażat (anqas minn EUR 10 000  eskluża l-VAT: l-ebda kapitalizzazzjoni).

                                          11.3.

                                          Attiv finanzjarju ieħor

                                          —

                                          Interessi ta’ parteċipazzjoni u investimenti f’sussidjarji; ishma azzjonarji miżmumin għal raġunijiet strateġici/ta’ politika

                                          —

                                          Titoli, inkluż ishma azzjonarji, u strumenti u bilanċji oħra finanzjarji (eż. depożiti fissi u kontijiet kurrenti), miżmumin bħala portafoll earmarked

                                          —

                                          Transazzjonijiet repos b’lura ma’ istituzzjonijiet ta’ kreditu b’konnessjoni mal-immaniġġjar tal-portafolli ta’ titoli taħt dan l-element

                                          (a)

                                          Strumenti ta’ ishma azzjonarji negozjabbli
                                          Prezz tas-suq

                                          (b)

                                          Interessi parteċipanti u ishma azzjonarji illikwidi, u kull strument ta’ ishma azzjonarji miżmum bħala investimenti permanenti
                                          Spiża suġġetta għall-impairment

                                          (ċ)

                                          Investiment f’sussidjarji jew interessi sinifikanti
                                          Valur tal-attiv nett

                                          (d)

                                          Titoli negozjabbli minbarra dawk miżmumin sal-maturità
                                          Prezz tas-suq
                                          Kull premium jew skont jiġi ammortizzat

                                          (e)

                                          Titoli negozjabbli kklassifikati bħala miżmumin sal-maturità jew miżmumin bħala investiment permanenti
                                          Spiża suġġetta għall-impairment

                                          Kull premium jew skont jiġi ammortizzat

                                          (f)

                                          Titoli mhux negozjabbli
                                          Spiża suġġetta għall-impairment

                                          (g)

                                          Bilnanci mal-banek u mas-self
                                          Valur nominali, tradotti bir-rata tas-suq tal-valuta barranija jekk il-bilanċi jew id-depożiti huma ddenominati f’valuti barranin

                                          11.4.

                                          Differenzi ta’ rivalutazzjoni ta’ strumenti offbalance sheet

                              Riżultati ta’ valutazzjoni ta’ forwards tal-kambju, swaps tal-kambju, swaps tar-rata tal-imgħax, ftehim tar-rata bil-quddiem, transazzjonijiet bil-quddiem f’titoli, transazzjonijiet spot tal-kambju mid-data tan-negozju għad-data tal-ħlas

                              Pożizzjoni netta bejn forward u spot, skont ir-rata tas-suq tal-kambju

                                          11.5.

                                          Akkumulazzjonijiet u spejjeż imħallsa minn qabel

                              Dħul mhux dovut, imma assenjabbli lill-perijodu rrappurtat. Spejjeż u imgħax akkumulat imħallsa minn qabel (jiġifieri imgħax akkumulat mixtri b’titolu)

                              Valur nominali, kambju tradott skont ir-rata tas-suq

                                          11.6.

                                          Oħrajn

                                          (a)

                                             Advances, self, elementi oħra minuri. Self skont il-fiduċja.

                                          (a)

                                          Valur nominali jew spiża

                                          (b)

                                          Investimenti relatati ma’ depożiti tad-deheb ta-konsumatur

                                          (b)

                                          Valur tas-suq

                                          (ċ)

                                          Attiv tal-pensjoni nett.

                                          (ċ)

                                          Skond l-Artikolu 22(3)

                                          12.

                                          Telf għas-sena

                              Valur nominali

                  2.

                  Fl-Anness III, il-kliem “Trasferiment lil/minn provvedimenti għal riskji tar-rata tal-kambju u tal-prezzijiet” fl-ewwel kolonna tat-tabella taħt is-sub-testatura 2.3 huma sostitwiti bil-kliem “Trasferiment lil/minn provvedimenti għal riskji tar-rata tal-kambju, tar-rata tal-imgħax u tal-prezz tad-deheb”.

         (1)  ĠU L 310, 11.12.2000, p. 1.

         (2)  ĠU L 337, 20.12.2001, p. 52.”


title: Deċiżjoni tal-Kunsill tas- 16 ta’ Diċembru 2009 dwar l-għoti ta' għajnuna mill-Istat mill-awtoritajiet tar-Repubblika tal-Latvja għax-xiri ta' art agrikola bejn l- 1 ta’ Jannar 2010 u l- 31 ta’ Diċembru 2013

text:
               22.12.2009

               MT

               Il-Ġurnal Uffiċjali tal-Unjoni Ewropea

               L 339/34

         DEĊIŻJONI TAL-KUNSILL
   tas-16 ta’ Diċembru 2009
   dwar l-għoti ta' għajnuna mill-Istat mill-awtoritajiet tar-Repubblika tal-Latvja għax-xiri ta' art agrikola bejn l-1 ta’ Jannar 2010 u l-31 ta’ Diċembru 2013
   (2009/991/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u b'mod partikolari l-Artikolu 108(2), it-tielet subparagrafu, tiegħu,
   Wara li kkunsidra t-talba mill-Gvern tar-Repubblika tal-Latvja fis-17 ta' Novembru 2009,
   Billi:

               (1)

               Fis-17 ta' Novembru 2009, it-Repubblika tal-Latvja (minn issa “il-Latvja”) ppreżentat lill-Kunsill talba għal deċiżjoni f'konformità mat-tielet subparagrafu tal-Artikolu 88(2) tat-Trattat li jistabbilixxi l-Komunità Ewropea dwar il-pjan tal-Latvja li tagħti għajnuna tal-Istat lill-bdiewa Latvjani għax-xiri ta' art agrikola.

               (2)

               Skont id-data pprovduta mill-Uffiċċju Ċentrali tal-Istatistika tal-Latvja, 97,6 % tal-azjendi rurali kollha huma iżgħar minn 15,9 ettari. Konsegwentement, il-biċċa l-kbira tal-azjendi agrikoli Latvjani huma azjendi agrikoli ta' semi-sussistenza. L-istruttura tas-superfiċi sfavorevoli għall-azjendi agrikoli fil-Latvja, il-fatt li l-Latvija tirċiievi l-inqas livell ta' pagamenti diretti fost l-Istati Membri wara mekkaniżmu ta' dħul gradwali previst fl-Att ta' Adeżjoni tagħha tal-2003, u l-kontribut għal ħaddiema agrikoli sproporzjonatament għoli mqabbel mad-dħul jirriżultaw f'introjtu agrikolu baxx, li kompla naqas aktar fl-2009.

               (3)

               Skont id-data pprovduta mill-Uffiċċju Ċentrali tal-Istatistika tal-Latvja, sas-sena 2007 kien hemm 1 930 900 ettaru ta' art agrikola iżda s-superfiċi ddikjarata għall-finijiet ta' appoġġ f'pagamenti diretti ma kinitx aktar minn 1 551 185 ettaru. Konsegwentement, 379 715 ettaru huma ta' proprjetà ta' u huma ġestiti minn persuni li mhumiex bdiewa. Għajnuna mill-Istat tippermetti lill-bdiewa biex jixtru din l-art agrikola.

               (4)

               Fl-2009, ir-reċessjoni dejjem tiggrava fl-ekonomija dinjija kkawżata mill-kriżi globali affettwat ħażin l-ekonomija Latvjana u l-azjendi agrikoli Latvjani kemm minħabba n-nuqqas ta' domanda kif ukoll minħabba t-tnaqqis kbir fil-prezzijiet tax-xiri: fl-ewwel tliet kwarti tal-2009, il-prezzijiet tal-qamħ kienu madwar 37 %, il-prezzijiet tax-xgħir madwar 44 % u l-prezzijiet tal-ħalib madwar 38 % inqas mil-livelli fl-2008.

               (5)

               Is-sitwazzjoni tal-introjtu tal-bdiewa fil-Latvja kompliet tiggrava bil-fatt li l-prezzijiet tal-fatturi ta' produzzjoni agrikoli żdiedu sew fl-2008 (il-fertilizzanti minerali b'67 %, is-servizzi veterinarji b'46 %, l-elettriku b'29 % u l-karburant bi 15 %) u ma naqsux fl-2009. L-ispejjeż tal-produzzjoni b'hekk baqgħu l-istess. X'aktarx li l-kundizzjonijiet ser ikomplu jiħżienu għal bosta azjendi agrikoli Latvjani, b'żieda konsegwenti fl-għadd ta' familji ta' bdiewa f'riskju ta' faqar.

               (6)

               Il-livell tal-qgħad fil-Latvja hu l-ogħla fl-Unjoni Ewropea, u f'Settembru 2009 laħaq 19,7 % wara li żdied bi 62 % minn Jannar 2009. L-għajnuna tal-Istat għalhekk għandha tgħin lin-nies qiegħda biex jaqilbu għall-biedja billi tippermettilhom jixtru art agrikola. Hija għandha tagħti wkoll l-opportunità lill-bdiewa fuq semi-sussistenza li ma għadhomx jaħdmu bħala impjegati f'setturi barra mill-agrikoltura sabiex itejbu l-istruttura tas-superfiċi tal-azjenda tagħhom bl-għan li jiksbu introjtu li jiggarantilhom livell bażiku ta' għajxien mir-raba'. Għandha tiffaċilita wkoll il-bejgħ ta' art agrikola li tappartjeni lin-nies qiegħda li jeħtieġu l-kapital biex jaqilbu għal status ta' persuni li jaħdmu għal rashom.

               (7)

               Fid-dawl tan-nuqqas ta' riżorsi finanzjarji tal-bdiewa u r-rati għoljin tal-interess fuq self kummerċjali għax-xiri tal-art, il-bdiewa jsibu diffikultajiet kbar biex jiksbu self kummerċjali għal investimenti bħax-xiri ta' art agrikola. F'Novembru 2009 r-rati tal-interess applikati mill-istituzzjonijiet tal-kreditu għal-linji ta' kreditu kummerċjali għax-xiri ta' art agrikola kienu aktar minn 15 % fis-sena.

               (8)

               Fl-2009 l-perijodu ta' reċessjoni stabbilixxa ruħu fuq is-suq tal-art agrikola. L-għadd ta' transazzjonijiet naqas konsiderevolment u skont il-Ktieb dwar l-Artijiet l-għadd ta' bejgħ u xiri ta' art naqas b’4,5 darba meta mqabbel mal-2007.

               (9)

               L-għajnuna mill-Istat mogħtija tammonta għal massium ta' 8 miljun lats Latvjani (LVL) u għandha tippermetti x-xiri ta' total ta' 70 000 ettaru ta' art agrikola minn madwar 1 000 bidwi matul il-perijodu mill-2010 sal-2013. Hija eliġibbli kemm l-art li tappartjeni lill-Istat u lil muniċipalitajiet, kif ukoll dik li tappartjeni li persuni fiżiċi.

               (10)

               L-għajnuna tal-Istat ser tieħu l-forma ta' sussidji għall-pagamenti ta' interessi fuq self li jkopru 4 punti perċentwali tar-rata tal-interess annwali applikata mill-bank. Madankollu, meta din ir-rata tal-interess annwali tkun inqas minn 4 punti perċentwali, ir-rata tal-interess kollha li fil-fatt titħallas minn min jissellef ser tiġi rifondata kollha kemm hi.

               (11)

               F'dan l-istadju l-Kummissjoni ma bdiet l-ebda proċedura u lanqas ma ħadet pożizzjoni dwar in-natura u l-kompatibbiltà tal-għajnuna.

               (12)

               Għalhekk jeżistu ċirkostanzi eċċezzjonali, li jagħmluha possibbli li jiġi kkunsidrat li din l-għajnuna, b'deroga u sakemm ikun strettament meħtieġ sabiex ikun limitat il-faqar rurali fil-Latvja, hi kompatibbli mas-suq intern,

         ADOTTA DIN ID-DEĊIŻJONI:
   Artikolu 1
   Għajnuna tal-Istat eċċezzjonali mill-awtoritajiet Latvjani għal self għax-xiri ta' art agrikola, li tammonta għal massimu ta' LVL 8 miljun u li tingħata bejn l-1 ta' Jannar 2010 u l-31 ta' Diċembru 2013, għandha titqies li hija kompatibbli mas-suq intern.
   Artikolu 2
   Din id-Deċiżjoni hija indirizzata lir-Repubblika tal-Latvja.

      Magħmul fi Brussell, is-16 ta’ Diċembru 2009.

            Għall-Kunsill

            Il-President

         E. ERLANDSSON


title: 2006/712/KE,Euratom: Deċiżjoni tal-Kunsill u tal-Kummissjoni tal- 25 ta’ Settembru 2006 dwar il-konklużjoni tal-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Kirgiżtan, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea

text:
               1.11.2006

               MT

               Il-Ġurnal Uffiċjali ta’ l-Unjoni Ewropea

               13

         DEĊIŻJONI TAL-KUNSILL U TAL-KUMMISSJONI
   tal-25 ta’ Settembru 2006
   dwar il-konklużjoni tal-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Kirgiżtan, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea
   (2006/712/KE, Euratom)
   IL-KUNSILL TA' L-UNJONI EWROPEA,
   IL-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta' l-Artikolu 300(2) u l-ewwel subparagrafu ta' l-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari il-tieni paragrafu ta' l-Artikolu 101 tiegħu,
   Wara li kkunsidraw it-Trattat ta' Adeżjoni tas-16 ta' April 2003, u b'mod partikolari l-Artikolu 2(3) tiegħu,
   Wara li kkunsidraw l-Att ta' Adeżjoni anness mat-Trattat ta' Adeżjoni, u b'mod partikolari l-Artikolu 6(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-Opinjoni tal-Parlament Ewropew (1),
   Wara li kkunsidraw l-approvazzjoni tal-Kunsill skond l-Artikolu 101 tat-Trattat li jistabbilixxi l-Komunità Ewropea ta' l-Enerġija Atomika,
   Billi:

               (1)

               Il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kirgiżtan, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka ma' l-Unjoni Europea, u li jipprovdi għal ċerti aġġustamenti tekniċi marbuta ma' l-iżviluppi istituzzjonali u legali fi ħdan l-Unjoni Ewropea, kien iffirmat f'isem il-Komunità Ewropea u l-Istati Membri fit-30 ta’ April 2004 skond id-Deċiżjoni tal-Kunsill 2006/711/KE (2).

               (2)

               Sa meta jidħol fis-seħħ, il-Protokoll ġie applikat fuq bażi provviżorja mid-data ta' l-Adeżjoni.

               (3)

               Il-Protokoll għandu jiġi konkluż,

         IDDEĊIDEW KIF ĠEJ:
   Artikolu 1
   Il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kirgiżtan, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Europea huwa b'dan approvat f'isem il-Komunità Ewropea, il-Komunità ta' l-Enerġija Atomika u l-Istati Membri.
   It-test tal-Protokoll huwa mehmuż (3) ma' din id-Deċiżjoni.
   Artikolu 2
   Il-President tal-Kunsill għandu, f'isem il-Komunità Ewropea u l-Istati Membri tagħha, jagħti n-notifika prevista fl-Artikolu 4 tal-Protokoll. Il-President tal-Kummissjoni għandu fl-istess waqt jagħti tali notifika f'isem il-Komunità Ewropea ta' l-Enerġija Atomika.

      Magħmul fi Brussel, nhar il-25 ta’ Settembru 2006

            Għall-Kunsill

            Il-President

         M. PEKKARINEN

            Għall-Kummissjoni

            Il-President

         J. M. BARROSO

      (1)  ĠU C 174E, 14.7.2005, p. 16.

      (2)  Ara paġna 8 ta’ dan il-Ġurnal Uffiċjali.

      (3)  Ara paġna 9 ta’ dan il-Ġurnal Uffiċjali.


title: Id-Deċiżjoni tal-Kunsill tal-15 ta' Frar 1993 tagħti garanzija Komunitarja lil Bank Ewropew ta' l-Investiment kontra telf li jista' jirriżulta minn self għal proġetti ta' interest reċiproku f'ċerta pajjiżi terzi

text:
Avviż Legali Importanti

|

31993D0115

Official Journal L 045 , 23/02/1993 P. 0027 - 0027 Finnish special edition: Chapter 1 Volume 3 P. 0008  Swedish special edition: Chapter 1 Volume 3 P. 0008

		Id-Deċiżjoni tal-Kunsilltal-15 ta' Frar 1993tagħti garanzija Komunitarja lil Bank Ewropew ta' l-Investiment kontra telf li jista' jirriżulta minn self għal proġetti ta' interest reċiproku f'ċerta pajjiżi terzi(93/115/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra il-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi l-Kunsill tat-13 u l-14 ta' Mejju 1991 iddeċieda, fuq il-bażi ta' komunikazzjoni mill-Kummissjoni, dwar estenzjoni limitata ta' l-operazzjonijiet tal-Bank Ewropew ta' l-Investiment (EIB) f'dawk il-pajjiżi terzi li magħhom il-Komunità kkonkludiet ftehim ta' koperazzjoni;Billi l-Kunsill tat-8 ta' Lulju 1991 ikkonferma dawn il-linji gwida;Billi l-Kunsill tad-19 ta' Mejju 1992 iddeċieda fuq il-linji gwida li għandhom japplikaw għal self mill-EIB mogħtija f'pajjiżi terzi li magħhom il-Komunità kkonkludiet ftehim ta' koperazzjoni;Billi l-Kunsill stieden lill-EIB, sabiex iqiegħed għad-disposizzjoni, skond l-istatuti u l-kriterji tas-soltu, self għal proġetti ta' interess reċiproku f'ċerta pajjiżi terzi koperti minn garanzija;Billi Fond ta' Garanzija għandu jitwaqqaf kemm jista' jkun malajr sabiex ikun hemm garanzija baġitjarja għal self Komunitarju mogħti lil pajjiżi terzi, skond il-konklużjonijiet tal-Kunsill Ewropew tal-11 u tat-12 ta' Diċembru 1992,IDDEĊIEDA DAN LI ĠEJ:Artikolu 1Il-Komunità għandha tiggarantixxi b'mod sħiħ lill-Bank Ewropew ta' l-Investiment f'każijiet fejn il-Bank ma jirċeviex il-ħlasijiet dovuti taħt kwalunkwe self mogħti skond il-kriterji tas-soltu lil dawk il-pajjiżi terzi li magħhom il-Komunità kkonkludiet ftehim ta' koperazzjoni. Limitu globali ta' 250 miljun ECU kull sena, għandu jkun determinat għal perjodu ta' tliet snin. Għal dan il-għan il-EIB u l-Kummissjoni għandhom jifthemu fuq il-proċeduri għall-implimentazzjoni tal-garanzija.Artikolu 2Kull sitt xhur il-Kummissjoni għandha tinforma lil Parlament Ewropew u lill-Kunsill dwar ir-ritmu ta' teħid ta' self taħt il-garanzija. Għal dan il-għan, il-Bank għandu jgħaddi lill-Kummissjoni d-dettalji kollha neċessarji għal informazzjoni kompluta tal-Parlament Ewropew u tal-Kunsill.Darba f'sena, il-Kummissjoni għandha tgħaddi lil Parlament Ewropew u lill-Kunsill rapport li għandu jinkludi evalwazzjoni ta' l-implimentazzjoni ta' din id-Deċiżjoni.Magħmul fi Brussel, fil-15 ta' Frar 1993.F'isem il-KunsillIl-PresidentM. Jelved[1] ĠU C 172, tat-8.7.1992, pġ. 6.[2] ĠU C 21, tal-25.1.1993.--------------------------------------------------


title: Deċiżjoni tal-Kunsill tat- 22 ta’ Diċembru 2009 dwar l-għoti ta’ għajnuna mill-Istat mill-awtoritajiet tar-Repubblika tal-Ungerija għax-xiri ta’ art agrikola bejn l- 1 ta’ Jannar 2010 u l- 31 ta’ Diċembru 2013

text:
               29.12.2009

               MT

               Il-Ġurnal Uffiċjali tal-Unjoni Ewropea

               L 348/55

         DEĊIŻJONI TAL-KUNSILL
   tat-22 ta’ Diċembru 2009
   dwar l-għoti ta’ għajnuna mill-Istat mill-awtoritajiet tar-Repubblika tal-Ungerija għax-xiri ta’ art agrikola bejn l-1 ta’ Jannar 2010 u l-31 ta’ Diċembru 2013
   (2009/1017/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u b’mod partikolari l-Artikolu 108(2), it-tielet subparagrafu, tiegħu,
   Wara li kkunsidra t-talba mill-Gvern tar-Repubblika tal-Ungerija fis-27 ta’ Novembru 2009,
   Billi:

               (1)

               Fis-27 ta’ Novembru 2009, ir-Repubblika tal-Ungerija (minn issa “l-Ungerija”) ppreżentat lill-Kunsill talba għal deċiżjoni f’konformità mat-tielet subparagrafu tal-Artikolu 88(2) tat-Trattat li jistabbilixxi l-Komunità Ewropea, rigward il-pjan tal-Ungerija li tagħti għajnuna mill-Istat lill-bdiewa Ungeriżi għax-xiri ta’ art agrikola.

               (2)

               Il-proċess ta’ privatizzazzjoni tal-art li l-Ungerija kienet qed twettaq sa mill-bidu tas-snin disgħin wassal f’ħafna każijiet għal komproprjetà indiviża jew proprjetà frammentata ta’ art agrikola, u dan rriżulta fi struttura mhux favorevoli tal-użu tal-art u vijabbiltà ekonomika dgħajfa ta’ azjendi agrikoli.

               (3)

               Fid-dawl tan-nuqqas ta’ kapital tal-bdiewa, ir-rati għoljin ta’ interess fuq self kummerċjali għax-xiri ta’ art agrikola u l-issikkar tal-kriterji tal-banek għas-self lill-bdiewa fil-kriżi attwali, il-bdiewa, speċjalment dawk b’azjendi żgħar, għandhom ftit li xejn prospetti li jakkwistaw self kummerċjali għal investimenti bħax-xiri ta’ art. Fil-fatt, bħala riżultat tal-kriżi finanzjarja u ekonomika, ir-rati annwali ta’ interess fuq self kummerċjali għax-xiri ta’ art agrikola żdiedu minn rata medja ta’ 9,5 % f’Lulju tal-2008 għal 15,5 % f’Mejju tal-2009, u l-valur medju ta’ garanzija meħtieġa għal tali self kważi rdoppja fl-istess perijodu.

               (4)

               F’din is-sitwazzjoni, ix-xiri spekulattiv tal-art minn operaturi ekonomiċi mhux involuti f’attività agrikola li għandhom aċċess eħfef għal kapital għandu mnejn jiżdied.

               (5)

               L-għajnuna mill-Istat għax-xiri ta’ art agrikola għandha tgħin biex ikun salvat l-għajxien ta’ għadd kbir ta’ familji tal-bdiewa fil-kriżi attwali billi jinħolqu l-kondizzjonijiet li jippermettu t-tnaqqis tal-ispejjeż ta’ produzzjoni u t-titjib tal-profitabbiltà tal-produzzjoni agrikola, u b’hekk titwaqqaf iż-żieda fil-faqar u l-qgħad f’żoni rurali. B’riżultat tal-kriżi, il-qgħad fl-Ungerija żdied minn 7,7 % fil-perijodu minn Awissu 2008 sa Ottubru 2008 għal 10,4 % fl-istess perijodu fl-2009, filwaqt li l-Prodott Domestiku Gross (PDG) tal-Ungerija naqas bejn it-tielet kwart tal-2008 u t-tielet kwart tal-2009 b’7,2 %. Barra minn hekk, il-PDG tal-Ungerija fi prezzijiet kurrenti fis-settur tal-agrikoltura, forestrija u sajd waqa’ b’approssimattivament 33 % bejn l-ewwel nofs tal-2008 u t-tieni nofs tal-2009 (minn Forint Ungeriż (HUF) 410 828 miljun għal HUF 275 079 miljun).

               (6)

               L-għajnuna mill-Istat li għandha tingħata tammonta għal total ta’ HUF 4 000 miljun u minnha għandhom jibbenefikaw madwar 5 000 produttur agrikolu. Hija għandha tieħu l-forma ta’:

                           —

                           sussidju fuq l-interessi, sa total ta’ HUF 2 000 miljun, għal self lil bdiewa privati li jissodisfaw il-kriterji li jirrigwardaw ir-reġistrazzjoni, kwalifiki vokazzjonali, it-twettiq ta’ prattiki tajba agrikoli u r-rekwiżiti ta’ azjenda vijabbli, sabiex ikunu jistgħu jakkwistaw self favorevoli sabiex jixtru art agrikola sa limitu ġenerali ta’ azjenda agrikola ta’ daqs ta’ 300 ettaru. Is-sussidju fuq l-interessi jiffunzjona bħal self ipotekarju għal ammont massimu ta’ HUF 75 miljun u għal perijodu massimu ta’ 20 sena, inkluż perijodu ta’ grazzja ta’ sentejn għal rimborż ta’ kapital, u ser ikun ugwali għal 50 % tar-rendiment medju tal-bonds tal-Gvern Ungeriż b’ maturità ta’ 5 jew 10 snin, b’żieda ta’ 1,75 %;

                           —

                           għotja diretta, sa total ta’ HUF 2 000 miljun, għal xiri ta’ art agrikola, li tammonta għal massimu ta’ 20 % tal-prezz tax-xiri stabbilit fil-kuntratt tal-bejgħ, b’ammont massimu ta’ HUF 3 miljun għal kull applikazzjoni u numru massimu ta’ żewġ applikazzjonijiet kull sena għal kull benefiċjarju. L-għotja tista’ tiġi allokata lil persuna privata li, fid-data ta’ xiri, kienet involuta f’attività agrikola bħala s-sid ta’ mill-anqas 5 ettari ta’ pjantaġġuni jew ettaru wieħed ta’ art agrikola oħra għal perijodu ta’ mill-anqas sena, fuq biċċa art direttament adjaċenti għall-art mixtrija, u li timpenja lilha nnfisha biex ma tbigħx l-art mixtrija u biex fil-fatt tużaha għall-iskop uniku ta’ produzzjoni agrikola matul perijodu ta’ mill-anqas ħames snin mid-data ta’ ħlas tal-għajnuna. L-għajnuna tista’ tingħata biss jekk id-daqs globali tal-art eżistenti u mixtrija teċċedi 210 Gold Crowns (1), jew żewġ ettari fil-każ ta’ art agrikola użata bħala vinja jew ġnien tas-siġar tal-frott, u jekk mhix reġistrata bħala art użata għall-forestrija.

               (7)

               Mhux permess il-kombinazzjoni ta’ għajnuna mill-Istat fil-forma ta’ sussidju fuq l-interessi u għotja diretta għax-xiri tal-istess żona ta’ art agrikola.

               (8)

               F’dan l-istadju l-Kummissjoni ma bdiet l-ebda proċedura jew ħadet xi pożizzjoni dwar in-natura u l-kompatibbiltà tal-għajnuna.

               (9)

               Għalhekk jeżistu ċirkostanzi eċċezzjonali, li b’riżultat tagħhom huwa possibbli li din l-għajnuna titqies, bħala deroga u safejn ikun strettament meħtieġ sabiex ikun limitat il-faqar rurali fl-Ungerija, li hi kompatibbli mas-suq intern,

         ADOTTA DIN ID-DEĊIŻJONI:
   Artikolu 1
   Għajnuna mill-Istat eċċezzjonali mill-awtoritajiet Ungeriżi fil-forma ta’ sussidji fuq l-interessi u għotjiet diretti għax-xiri ta’ art agrikola, li tammonta għal massimu ta’ HUF 4 000 miljun u li tiġi allokata bejn l-1 ta’ Jannar 2010 u l-31 ta’ Diċembru 2013, għandha titqies li hija kompatibbli mas-suq intern.
   Artikolu 2
   Din id-Deċiżjoni hija indirizzata lir-Repubblika tal-Ungerija.

      Magħmul fi Brussell, it-22 ta’ Diċembru 2009

            Għall-Kunsill

            Il-President

         A. CARLGREN

      (1)  Unità ta’ qies tal-kwalità ta’ art agrikola fl-Ungerija.


title: 2006/378/KE: Deċiżjoni tal-Kunsill ta' l- 10 ta' April 2006 dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja fl-Unjoni Ewropea

text:
               2.6.2006

               MT

               Il-Ġurnal Uffiċjali ta’ l-Unjoni Ewropea

               L NaN/31

      DEĊIŻJONI TAL-KUNSILL

   ta' l-10 ta' April 2006
   dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja fl-Unjoni Ewropea
   (2006/378/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310 flimkien mat-tieni sentenza ta' l-ewwel subparagrafu ta' l-Artikolu 300(2) u it-tieni subparagrafu ta' l-Artikolu 300(3) tiegħu,
   Wara li kkunsidra t-Trattat ta' l-Adeżjoni ta' l-2003, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta' l-Iżrael, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja fl-Unjoni Ewropea, kien ġie ffirmat f'isem il-Komunità Ewropea u l-Istati Membri tagħha fit-23 ta' Frar 2006.

               (2)

               Il-Protokoll għandu jiġi approvat,

         IDDEĊIEDA KIF ĠEJ:
   Artikolu Waħdieni
   Il-Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, minn naħa waħda, u l-Istat ta' Iżrael, min-naħa l-oħra, biex tittieħed in konsiderazzjoni s-sħubija tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja fl-Unjoni Ewropea, huwa b'dan approvat f'isem il-Komunità Ewropea u l-Istati Membri tagħha.
   It-test tal-Protokoll huwa mehmuż ma' din id-Deċiżjoni (2) .

      Magħmula fil-Lussemburgu, l-10 ta' April 2006.

            Għall-Kunsill

            Il-President

         U. PLASSNIK

      (1)  23 ta' Marzu 2006 (għadu mhux ippubblikat fil-Ġurnal Uffiċjali).

      (2)  Ara paġna 2 ta' dan il-Ġurnal Uffiċjali.